A. LEGISLAŢIE VETERINARĂ

1. 31964 L 0433: Directiva 64/433/CEE a Consiliului din 26 iunie 1964 privind condiţiile de sănătate referitoare la schimburile intracomunitare de carne proaspătă (JO P 121, 29.07.1964, p. 2012 şi ulterior modificată şi consolidată înJO L 268, 29.06.1991, p. 71), modificată ultima dată de:

- 31995 L 0023: Directiva 95/23/CE a Consiliului din 22.06.1995 (JO L 243, 11.10.1995, p. 7);

31971 L 0118: Directiva Consiliului din 15 februarie 1971 privind problemele de sănătate care afectează comerţul cu carne proaspătă de pasăre (JO L 55, 08.03.1971, p. 2 şi ulterior modificată şi actualizată înJO L 62, 15.03.1993, p. 6), modificată ultima dată de:

- 31997 L 0079: Directiva 97/79/CE a Consiliului din 18.12.1997 (JO L 24, 30.01.1998, p. 31);

31977 L 0099: Directiva 77/99/CEE a Consiliului din 21 decembrie 1976 privind problemele sanitare în materie de schimburi intracomunitare de produse pe bază de carne (77/99/CEE) (JO L 26, 31.01.1977, p. 85, modificată şi actualizată ulterior înJO L 57, 02.03.1992, p. 4), modificată ultima dată de:

- 31997 L 0076: Directiva 97/76/CE a Consiliului din 16.12.1997 (JO L 10, 16.01.1998, p. 25);

31989 L 0437: Directiva 89/437/CEE a Consiliului din 20 iunie 1989 privind problemele igienico-sanitare legate de producţia şi punerea în vânzare a produselor din ouă (JO L 212, 22.07.1989, p. 87), modificată ultima dată de:

- 31996 L 0023: Directiva 96/23/CE a Consiliului din 29.04.1996 (JO L 125, 23.05.1996, p. 10);

31992 L 0046: Directiva 92/46/CEE a Consiliului din 16 iunie 1992 de stabilire a normelor sanitare pentru producţia şi punerea în vânzare a laptelui crud, a laptelui prelucrat termic şi a produselor pe bază de lapte (JO L 268, 14.09.1992, p. 1), modificată ultima dată de:

- 31996 L 0023: Directiva 96/23/CE a Consiliului din 29.04.1996 (JO L 125, 23.05.1996, p. 10).

(a) Cerinţele structurale prevăzute în anexele I şi II din Directiva 64/433/CEE, în anexele I şi II din Directiva 71/118/CEE, în anexele A şi B din Directiva 77/99/CEE, în anexa la Directiva 89/437/CEE şi în anexa B din Directiva 92/46/CEE nu se aplică unităţilor din Republica Cehă enumerate în apendicele A la prezenta anexă, până la 31 decembrie 2006, sub rezerva condiţiilor stabilite în continuare.

(b) Atât timp cât unităţile prevăzute la lit. (a) de mai sus beneficiază de dispoziţiile acestei litere, produsele provenind din aceste unităţi sunt introduse exclusiv pe piaţa naţională sau sunt folosite pentru prelucrări ulterioare în unităţile naţionale prevăzute în dispoziţiile lit. (a), indiferent de data de comercializare. Aceste produse trebuie să poarte o marcă de salubritate specială.

Paragraful anterior se aplică, de asemenea, tuturor produselor care provin din unităţi integrate din sectorul cărnii, dacă o parte din unitate face obiectul dispoziţiilor lit. (a).

(c) Republica Cehă asigură alinierea treptată la cerinţele structurale prevăzute la lit. (a), în conformitate cu termenele de corectare a deficienţelor existente stabilite în apendicele A din prezenta anexă. Republica Cehă se asigură că numai unităţile care se conformează pe deplin acestor cerinţe până la 31 decembrie 2006 pot continua să funcţioneze. Republica Cehă înaintează Comisiei rapoarte anuale cu privire la progresele realizate în fiecare dintre unităţile menţionate în apendicele A, inclusiv o listă a unităţilor care au corectat deficienţele existente în anul respectiv.

(d) Comisia poate actualiza apendicele A prevăzut la lit. (a) înainte de aderare şi până la 31 decembrie 2006 şi, în acest context, poate adăuga, într-o anumită măsură sau poate elimina anumite unităţi, în lumina progreselor realizate în corectarea deficienţele existente şi a rezultatelor procesului de monitorizare.

Se adoptă modalităţi de aplicare în vederea asigurării bunei funcţionări a regimului de tranziţie prevăzut anterior, în conformitate cu dispoziţiile art. 16 din Directiva 64/433/CEE, ale art. 21 din Directiva 71/118/CEE, ale art. 20 din Directiva 77/99/CEE, ale art. 14 din Directiva 89/437/CEE şi ale art. 31 din Directiva 92/46/CEE.

2. 31999 L 0074: Directiva 1999/74/CE a Consiliului din 19 iulie 1999 de stabilire a standardelor minime pentru protecţia găinilor ouătoare (JO L 203, 03.08.1999, p. 53).

Până la 31 decembrie 2009, unităţile din Republica Cehă prevăzute în apendicele B la prezenta anexă pot menţine în funcţiune cuştile care nu îndeplinesc cerinţele minime de înălţime prevăzute în art. 5 alin. (1) pct. (4) din Directiva 1999/74/CE, cu condiţia să nu fie mai vechi de 16 ani şi să aibă o înălţime minimă de 36 cm pe cel puţin 65 % din suprafaţa cuştii şi, în orice punct, înălţimea să nu fie mai mică de 33 cm.

--------------------------------------------------